Напрыклад, не так даўно пачалася сур’ёзная гутарка адносна стварэння мемарыялу ў Курапатах. Даўно пара! Але ці шмат хто памятае, што яго ідэя была выкрышталізаваная БФК яшчэ нават за савецкім часам! Тады пры мінскім аддзяленні фонда з’явілася спецыяльная група, якую ўзначаліў знакаміты мастак Васіль Шаранговіч, і яе высілкамі быў распрацаваны праект мемарыялізацыі. Падыход да гэтага месца быў вельмі далікатны: абгарадзіць, пабудаваць сціплую каплічку для прадстаўнікоў усіх канфесій… Сёння, больш чым праз чвэрць стагоддзя, урэшце, прыспеў час увасаблення той задумы ў жыццё.